CELEX ID: 32009R0246

--- ENGLISH ---

Document:
$en_document

Summary:
$en_summary

--- DANISH ---

Document:
25.3.2009
DA
Den Europæiske Unions Tidende
L 79/1
RÅDETS FORORDNING (EF) Nr. 246/2009
af 26. februar 2009
om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier)
(kodificeret udgave)
RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fællesskab, særlig artikel 83,
under henvisning til forslag fra Kommissionen,
under henvisning til udtalelse fra Europa-Parlamentet 
(
1
)
, og
ud fra følgende betragtninger:
(1)
Rådets forordning (EØF) nr. 479/92 af 25. februar 1992 om anvendelse af traktatens artikel 85, stk. 3, på visse kategorier af aftaler, vedtagelser og samordnet praksis mellem linjerederier (konsortier) 
(
2
)
 er blevet ændret væsentligt ved flere lejligheder 
(
3
)
. Forordningen bør af klarheds- og rationaliseringshensyn kodificeres.
(2)
Traktatens artikel 81, stk. 1, kan i henhold til traktatens artikel 81, stk. 3, erklæres uanvendelige på kategorier af aftaler, vedtagelser og samordnet praksis, som opfylder de i traktatens artikel 81, stk. 3, nævnte betingelser.
(3)
Bestemmelserne for anvendelsen af traktatens artikel 81, stk. 3, skal i henhold til traktatens artikel 83 fastsættes ved forordning eller ved direktiv. I henhold til traktatens artikel 83, stk. 2, litra b), skal disse bestemmelser fastlægge de nærmere retningslinjer for anvendelsen af traktatens artikel 81, stk. 3, under hensyntagen til nødvendigheden af dels at sikre et effektivt tilsyn, dels at forenkle den administrative kontrol mest muligt. I henhold til traktatens artikel 83, stk. 2, litra d), skal disse bestemmelser fastlægge opgavefordelingen mellem Kommissionen og Domstolen.
(4)
Linjeskibsfart er en kapitalintensiv branche. Den øgede brug af containere har gjort behovet for samarbejde og rationalisering mere påtrængende. Medlemsstaternes skibsfartssektorer bør kunne opnå de nødvendige stordriftsfordele for at kunne klare sig i konkurrencen på det internationale linjeskibsfartsmarked.
(5)
Fælles aftaler mellem linjerederier, der indgås med det formål at rationalisere deres farter gennem tekniske, driftsmæssige og/eller kommercielle arrangementer (i skibsfartssektoren betegnet som »konsortier«), kan bidrage til at øge produktiviteten inden for linjetransportydelser og fremme den tekniske og økonomiske udvikling.
(6)
Søtransport er af stor betydning for udviklingen i handelen i Fællesskabet, og konsortieaftaler kan spille en rolle i den forbindelse under hensyn til den internationale linjeskibsfarts særlige forhold. Legaliseringen af disse aftaler bidrager positivt til at forbedre konkurrenceevnen inden for Fællesskabets søtransportsektor.
(7)
Brugerne af de transportydelser, konsortierne tilbyder, kan få andel i fordelene ved forbedringerne i produktiviteten og ydelserne i form af bl.a. regelmæssig besejling, omkostningsbesparelser i kraft af en højere kapacitetsudnyttelse, bedre servicekvalitet som følge af brug af bedre fartøjer og udstyr.
(8)
Kommissionen bør bemyndiges til ved en forordning at erklære, at traktatens artikel 81, stk. 1, ikke finder anvendelse på visse kategorier af konsortieaftaler, herunder vedtagelser og samordnet praksis, således at virksomhederne får lettere adgang til at samarbejde under former, der er økonomisk hensigtsmæssige og ikke har skadelige virkninger for konkurrencen. Kommissionen bør være i stand til i et nært og løbende samarbejde med medlemsstaternes kompetente myndigheder at foretage en klar afgrænsning af anvendelsesområdet for disse fritagelser og de dertil knyttede betingelser.
(9)
Konsortier inden for linjeskibsfart er en særlig, kompleks form for joint ventures. Der findes en lang række forskellige former for konsortieaftaler, der er indgået under forskellige omstændigheder. Der foretages hyppigt ændringer i konsortieaftalernes anvendelsesområde, deltagere, indhold eller bestemmelser. Kommissionen bør derfor have beføjelse til til enhver tid at fastsætte, for hvilke konsortier gruppefritagelsen gælder.
(10)
For at sikre, at alle betingelserne i traktatens artikel 81, stk. 3, er opfyldt, bør der til gruppefritagelsen knyttes betingelser, som navnlig skal sikre, at afskiberne får en rimelig andel af fordelene, og at konkurrencen ikke udelukkes —
UDSTEDT FØLGENDE FORORDNING:
Artikel 1
1.   Kommissionen kan ved forordning og i overensstemmelse med traktatens artikel 81, stk. 3, erklære, at traktatens artikel 81, stk. 1, ikke finder anvendelse på kategorier af aftaler mellem virksomheder, vedtagelser inden for sammenslutninger af virksomheder og former for samordnet praksis mellem linjerederier med henblik på at fremme og indlede et samarbejde i forbindelse med fælles søtransportdrift med det formål at rationalisere deres farter gennem tekniske, driftsmæssige og/eller kommercielle arrangementer, med undtagelse af prisfastsættelse (konsortier).
2.   Den forordning, der udstedes i medfør af denne artikels stk. 1, definerer, hvilke kategorier af aftaler, vedtagelser og former for samordnet praksis den finder anvendelse på, og fastsætter de nærmere betingelser og vilkår, hvorunder de i henhold til traktatens artikel 81, stk. 3, kan anses at være fritaget for forbuddet i stk. 1 i samme artikel.
Artikel 2
1.   Den forordning, der udstedes i medfør af artikel 1, gælder i fem år, regnet fra ikrafttrædelsesdatoen.
2.   Den forordning, der udstedes i medfør af artikel 1, kan ophæves eller ændres, såfremt der er sket ændringer i en eller flere af de omstændigheder, der dannede grundlag for dens vedtagelse.
Artikel 3
Den forordning, der udstedes i medfør af artikel 1, kan indeholde en bestemmelse om, at den finder anvendelse med tilbagevirkende kraft på aftaler, vedtagelser og former for samordnet praksis, der eksisterede på datoen for forordningens ikrafttrædelse, forudsat at de opfylder de i forordningen fastsatte betingelser.
Artikel 4
Den forordning, der udstedes i medfør af artikel 1, kan fastsætte, at forbuddet i traktatens artikel 81, stk. 1, i den i forordningen fastsatte periode ikke gælder for aftaler, vedtagelser og samordnet praksis, som allerede bestod den 1. januar 1995 og som artikel 81, stk. 1, finder anvendelse på som følge af Østrigs, Finlands og Sveriges tiltrædelse, men som ikke opfylder betingelserne i artikel 81, stk. 3. Denne artikel gælder ikke for aftaler, vedtagelser og samordnet praksis, som allerede var omfattet af EØS-aftalens artikel 53, stk. 1, den 1. januar 1995.
Artikel 5
Inden Kommissionen vedtager den i artikel 1 nævnte forordning, offentliggør den et forordningsudkast, således at alle berørte personer og organisationer får lejlighed til at fremsætte deres bemærkninger hertil inden for en rimelig frist, som fastsættes af Kommissionen, men som ikke kan være mindre end en måned.
Artikel 6
Inden Kommissionen offentliggør forordningsudkastet, og inden den vedtager forordningen i medfør af artikel 1, skal den høre det rådgivende udvalg for kartel- og monopolspørgsmål, jf. artikel 14 i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 
(
4
)
.
Artikel 7
Forordning (EØF) nr. 479/92, som ændret ved de i bilag I nævnte retsakter, ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.
Artikel 8
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. februar 2009.
På Rådets vegne
I. LANGER
Formand
(
1
)
  Europa-Parlamentets udtalelse af 23.4.2008 (endnu ikke offentliggjort i EUT).
(
2
)
  
            
EFT L 55 af 29.2.1992, s. 3
.
(
3
)
  Se bilag I.
(
4
)
  
            
EFT L 1 af 4.1.2003, s. 1
.
BILAG I
Ophævet forordning med liste over efterfølgende ændringer
(jf. artikel 7)
Rådets forordning (EØF) nr. 479/92
(
EFT L 55 af 29.2.1992, s. 3
)
Rådets forordning (EF) nr. 1/2003
(
EFT L 1 af 4.1.2003, s. 1
)
Udelukkende artikel 42
Tiltrædelsesakten af 1994, artikel 29 og bilag I, punkt IIIA.4
(
EFT C 241 af 29.8.1994, s. 56
)
BILAG II
SAMMENLIGNINGSTABEL
Forordning (EØF) nr. 479/92
Nærværende forordning
Artikel 1, 2 og 3
Artikel 1, 2 og 3
Artikel 3a
Artikel 4
Artikel 4
Artikel 5
Artikel 5
Artikel 6
—
Artikel 7
Artikel 7
Artikel 8
—
Bilag I
—
Bilag II

Summary:
Søtransport — levering af tjenesteydelser, konkurrence, illoyal priskonkurrence og adgang til fragt i oceanfart
RESUMÉ AF:
Rådets forordning (EØF) nr. 4055/86 om anvendelse af princippet om fri udveksling af tjenesteydelser på søtransportområdet
Forordning (EØF) nr. 4057/86 om illoyal priskonkurrence inden for søtransport
Forordning (EØF) nr. 4058/86 om en koordineret indsats til sikring af fri adgang til fragter i oceanfarter
Rådets forordning (EF) nr. 1/2003 om gennemførelse af konkurrencereglerne i traktatens artikel 81 og 82
Rådets forordning (EF) nr. 246/2009 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier)
HVAD ER FORMÅLET MED FORORDNINGERNE?
Formålet med 
forordningerne
 er at organisere søtransport i overensstemmelse med de grundlæggende principper i 
Den Europæiske Union
s (EU) lovgivning om 
levering af tjenesteydelser
, 
konkurrence
 og 
fri adgang til markedet
 inden for søtransport.
HOVEDPUNKTER
Fri bevægelighed for tjenesteydelser
Forordning (EØF) nr. 4055/86:
giver EU-statsborgere (og rederier uden for EU, der benytter skibe, der er registreret i en EU-
medlemsstat
, og som kontrolleres af EU-statsborgere) 
ret til at transportere passagerer eller varer til søs
 mellem enhver havn i en medlemsstat og enhver havn eller ethvert offshoreanlæg i en anden medlemsstat eller et ikke-EU-land
kræver, at alle 
nationale restriktioner
, der forbeholder godstransport til fartøjer, der sejler under det nationale flag, skal 
udfases eller justeres
 og forhindrer indførelse af nye restriktioner
fastsætter en 
procedure
 for tilfælde, hvor medlemsstaternes rederier ikke har en faktisk mulighed for at transportere varer til og fra et bestemt ikke-EU-land
udvider fordelene
 i forordningen til at omfatte 
ikke-EU-statsborgere, der er etableret i EU
.
Forordning nr. 
3577/92/EØF
 omhandler specifikt den frie udveksling af tjenesteydelser inden for søtransport i medlemsstaterne (
cabotagesejlads
’
1
) (se 
resumé
).
Illoyal priskonkurrence inden for søtransport
Forordning (EØF) nr. 4057/86:
bemyndiger EU til at anvende 
udligningstold
 for at beskytte redere i medlemsstaterne mod illoyal priskonkurrence fra redere fra ikke-EU-lande — denne udligningstold kan pålægges efter en undersøgelse, der viser, at illoyal priskonkurrence har forårsaget skaden, og at EU’s interesser gør indgreb nødvendige
fastsætter med hensyn til 
undersøgelsen af skaden
 de relevante faktorer eller indikatorer, der skal tages i betragtning, for eksempel en reduktion af rederens markedsandel eller overskud eller effekten på beskæftigelsen
fastlægger en 
procedure
 for klager, konsultationer og efterfølgende undersøgelser.
Fri adgang til oceanfarter
Forordning (EØF) nr. 4058/86:
finder anvendelse, når en foranstaltning truffet af et ikke-EU-land eller dets repræsentanter 
begrænser fri adgang
 til linjetrafik, bulklast eller andre laster for rederier i en medlemsstat eller for skibe, der er registreret i en medlemsstat (medmindre en sådan foranstaltning træffes i overensstemmelse med 
FN’s kodeks for linjekonferencer
)
giver mulighed for 
samordnede foranstaltninger fra EU
 efter anmodning fra en medlemsstat til 
Europa-Kommissionen
 — sådanne foranstaltninger kan omfatte diplomatiske henvendelser til ikke-EU-lande og modforanstaltninger rettet mod de pågældende rederier
tillader, at der træffes lignende samordnede foranstaltninger på anmodning af et andet land, der er medlem af 
Organisationen for Økonomisk Samarbejde og Udvikling
, med hvilket der er indgået en 
gensidig ordning
.
Konkurrenceregler
EU’s generelle konkurrencelovgivning, der er fastlagt i forordning (EF) nr. 
1/2003
, finder også anvendelse på EU’s søtransportsektor. I overensstemmelse med forordning (EF) nr. 
246/2009
 kan Kommissionen dog gøre undtagelser for visse typer samarbejde mellem 
linjerederier
2
 (
konsortier
3
).
HVORNÅR GÆLDER FORORDNINGERNE FRA?
Forordning (EØF) nr. 4055/86 trådte i kraft den 
1. januar
 1987
.
Forordning (EØF) nr. 4057/86 og 4058/86 trådte i kraft den 
1. juli
1987
.
Forordning (EF) nr. 1/2003 trådte i kraft den 
1. maj
 2004
.
Forordning (EF) nr. 246/2009 trådte i kraft den 
14. april
 2009
.
BAGGRUND
For yderligere oplysninger henvises til:
Det indre marked — fri adgang til oceanfarter
 (Europa-Kommissionen).
VIGTIGE BEGREBER
Cabotage.
 Når en virksomhed, der er etableret i én medlemsstat, udfører national transport i en anden medlemsstat.
Linjefart.
 Regelmæssig transport af varer på en eller flere bestemte ruter mellem havne på forud annoncerede datoer og tidspunkter, og som er tilgængelig for alle betalende transportbrugere, også lejlighedsvise brugere.
Konsortier.
 Aftaler (eller sæt af aftaler) mellem to eller flere rederier, der på et eller flere trafikområder driver international linjeskibstrafik med transport udelukkende af gods. Deres formål er at tilbyde en fælles søtransportydelse, som er bedre end den service, som hvert af dets medlemmer kunne have tilbudt individuelt (dvs. uden konsortiet).
HOVEDDOKUMENTER
Rådets forordning (EØF) nr. 
4055/86
 af 
22. december
 1986
 om anvendelse af princippet om fri udveksling af tjenesteydelser på søtransportområdet (EFT 
L 378
 af 
31.12.1986
, 
s. 1-3
).
Efterfølgende ændringer af forordning (EØF) nr. 4055/86 er blevet indarbejdet i grundteksten. Denne 
konsoliderede udgave
 har ingen retsvirkning.
Rådets forordning (EØF) nr. 
4057/86
 af 
22. december
 1986
 om illoyal priskonkurrence inden for søtransport (EFT 
L 378
 af 
31.12.1986
, 
s. 14-20
).
Rådets forordning (EØF) nr. 
4058/86
 af 
22. december
 1986
 om samordnede foranstaltninger til sikring af fri adgang til fragter i oceanfarter (EFT 
L 378
 af 
31.12.1986
, 
s. 21-23
).
Rådets forordning (EF) nr. 
1/2003
 af 
16. december
 2002
 om gennemførelse af konkurrencereglerne i traktatens artikel 81 og 82 (EFT 
L 1
 af 
4.1.2003
, 
s. 1-25
).
Se den 
konsoliderede udgave
.
Rådets forordning (EF) nr. 
246/2009
 af 
26. februar
 2009
 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier) (kodificeret udgave) (EUT 
L 79
 af 
25.3.2009
, 
s. 1-4
).
seneste ajourføring 
20.12.2024